આ સંદર્ભે સિંચાઇ વિભાગના કાર્યપાલક ઇજનેરનો સંપર્ક કરતા તેઓએ જણાવ્યું હતું કે, આવી કંપનીઓ સાથે પાણી આપવા માટેના સરકારે કરાર કર્યા છે. શેઢી શાખામાંથી પાણી આપવામાં આવતું હતું. પરંતુ હાલમાં શેઢી શાખાનું કામ ચાલી રહ્યું હોવાથી કેનાલ બંધ કરવામાં આવી છે. જેને લઇને પાણી આપવા માટે વૈકલ્પિક વ્યવસ્થાના ભાગરૂપે પરીએજ તળાવમાંથી પાણી આપવામાં આવી રહ્યું છે. શેઢી કેનાલ શરૂ થઇ જતા આ પાણી પણ આપવાનું અહીંથી બંધ કરવામાં આવશે. જયારે ખેડૂતોને ધરૂવાડિયા માટે પણ પાણી આપવાનો નિર્ણય લેવાયો છે. તેમજ તેઓને પણ પાણી આપવામાં આવશે. તેમ પણ તેઓએ જણાવ્યું હતું.